

 [image: ]



[image: Kuva, joka sisältää kohteen vaate, henkilö, jalkineet, kansa

Tekoälyllä luotu sisältö voi olla virheellistä.]




TOIMINTASUUNNITELMA 2026

Sisällysluettelo
1. Yleistä
2. Aikuisten liikunta
3. Lasten ja nuorten liikunta
4. Telinevoimistelu ja teamgym
5. Cheerleading
6. Joukkuevoimistelu
7. Tanssillinen voimistelu
8. Rytminen voimistelu
9. Kilta
1. YLEISTÄ

Vuoden teemana jatkuu Kaveruus ja ryhmien palkitseminen tehdään keväällä, jotta valitsijat ehtivät tutustua kunnolla ryhmäläisiin. Tavoitteena on luoda ryhmiin turvallinen ja kaikille mukana harrastusympäristö.

Vuoden alussa aloitetaan ikäihmisten telinevoimisteluryhmän suunnittelu ja ohjaajien kouluttaminen, ja helmikuussa käynnistetään ilmaiset tutustumiskerrat. Myöhemmin keväällä on kaksi maksullista ryhmää ja palautteiden perusteella mietitään jatkoa syksylle.

Kumppanuushanke ensimmäinen kausi jatkuu vuoden loppuun ja tavoitteena on jatkaa yhteistyötä seuraavinakin vuosina. Hankkeen puitteissa jatketaan matalan kynnyksen perheliikunnan ja lasten ja nuorten ryhmien toimintaa ja pyritään järjestämään kaikille halukkaille liikuntamahdollisuus. Keväälle perustetaan lisää ryhmiä, jotta mahdollisimman moni pääsee osallistumaan ja pitkästä aikaa käynnistyy taas perhetelinevoimistelu. Syksyn ryhmiä pyritään perustamaan jo alun alkaen niin, että saadaan halukkaille harrastajille sopivat ryhmät. Erityisen tuen ryhmä lapsille jatkuu niin keväällä kuin syksylläkin.

Keväällä järjestetään joukkuevoimistelun lasten kilpailutapahtuman ja Staran toukokuussa ja kevätnäytöksen ajankohtaa siirretään toukokuun loppuun kilpailujen vuoksi.



2. AIKUISTEN LIIKUNTA

Vuoden 2026 toiminnansuunnittelu pidettiin tiistaina 18.11.2025 seuran toimistolla. 
Kevätkausi aloitetaan aikuisten ryhmäliikunnan osalta 7.1. ja kevään tunnit pidetään syksyn 2025 aikataulun mukaisesti. 
Voimisteluviikkoa vietetään 7.–18.1. (ke-su) ja tästä tehdään somepostaukset.
Tammikuussa voimisteluviikon yhteydessä tehdään postauskysely mikä saisi uudet mukaan Liikuntaseura Porin aikuisten liikuntaan. 
Kevään ajaksi Pohjoisväylän Latino-tunti siirtyy koulun peilisaliin ja kausi käynnistyy kahdella peräkkäisellä Latino-tunnilla. Maalis-huhtikuun aikana lähetetään jäsenille tyytyväisyyskysely.

Keväällä pyritään järjestämään workshopeja aikuisille ja tarkempi suunnitelma tehdään alkuvuodesta. Ehdotuksena tuli esim. maaliskuussa jumppatunti”cocktail”, kesto 1½ h ja pidetään eri tunneista 20 min näytetunteja). Jumppapäivän perään järjestetään aikuisten ohjaajien ohjaajapalaveri.  Tavoitteena on myös järjestää toivottu telinevoimisteluryhmä, joka toteutettaisiin esim. 3–5 kerran kurssina. Tämä olisi lisämaksullinen osallistujille. Senioreille aloitetaan Ikämoto-hankkeen puitteissa telinevoimisteluryhmä Tukevasti telineillä +65-vuotiaille. Helmikuussa pidetään ilmaisia kokeilukertoja ja maaliskuussa aloitetaan maksulliset lyhytkurssit. Tavoitteena on pitää kevään aikana kaksi kurssia. 

Seuran kesäjumpat aloitetaan viikolla 20 tai 21. ja pidetään juhannukseen asti. Kesäkuun jumppakortti on kaikille lisämaksullinen ja hinta 15 € kaikille liikkujille. Heinäkuussa ei pidetä tunteja. Elokuussa voi liittyä jäseneksi normaalin jäsenmaksun hinnalla (150 €) tai ostaa pelkät elokuun jumpat 15 €. Suunnitteilla on pitää kaksi tuntia eri päivinä Kuninkaanhaan koulussa. 
Ilmainen puistojumppa jatkuu kesällä Hanhipuistossa tiistaisin. Jumppa pidetään vaihtuvien ohjaajien voimin kesä-, heinä- ja elokuun puoliväliin asti (jumppaa ei pidetä jazz-viikolla). 
Syksyn ryhmien suunnittelu aloitetaan kesän aikana. Tuntitarjontaan ja -sisältöihin kiinnitetään huomiota, jotta tavoitetaan seuraan edelleen myös uusia jäseniä. Tavoitteena on kasvattaa aikuisten liikunnan jäsenmäärää. Syksyllä järjestetään kauden alkuun seuran omiin tunteihin perustuva kauden aloitus, jumppapäivä, sekä ilmainen jumppaviikko. Syyskauden päätyttyä pidetään muutamia ohjattuja tunteja läpi joulun ajan.

Kauden aikana järjestetään ohjaajien tapaamisia kevät- ja joulujuhlan lisäksi 1–2 kertaa kaudessa. 


3. LASTEN JA NUORTEN LIIKUNTA


Lasten toiminnansuunnittelupalaveri pidettiin marraskuussa 2025 tiimin kesken, koska ei saatu ohjaajia paikalle. Seuraavaan palaveriin koetetaan saada myös ohjaajat mukaan.  Lasten ja nuorten harrastetunnit jatkuvat syksyn 2025 aikataulun mukaan 7.1. Suurin osa lasten ryhmistä on täynnä, mutta muutamiin ryhmiin mahtuu uusia osallistujia. Tammi-helmikuun aikana kartoitetaan ryhmät, ettei ole listoilla heitä, jotka eivät tunneilla käy, näin saadaan nostettua mahdollisilta varapaikoilta ryhmään uusia harrastajia.

Kevääksi perustetaan uutena ryhmänä toinen Liikkari-ryhmä Pohjoisväylän koululle sekä telinevoimistelupuolelle Perheliikuntaryhmä ja telinevoimistelukoulu 4–5-vuotiaille.
Ohjaajien koulutukseen panostamista jatketaan tänäkin vuonna. Ohjaajia innostetaan käymään koulutuksia ja osallistumaan yhteisiin tilaisuuksiin. Kevään aikana järjestetään EA-koulutus. 

Lomaviikoille koetetaan järjestää extraohjelmaa harrastajille ohjaajien saatavuuden mukaan lähinnä telinevoimistelun ja cheerleadingin puolelle. Koulujen kesälomien aikana järjestetään monipuolisia kesäleirejä voimistelu- ja cheerhallilla.
Soveltavan liikunnan ryhmä järjestetään kahdeksan kerran kurssina sekä keväällä että syksyllä. Keväällä ryhmä saa koekäyttöön päiväkoti Koivistoisen.
Koko seuran kevätnäytös pidetään lauantaina 23.5. Promenadisalissa. Näytökseen toivotaan ohjelmaa mahdollisimman monelta ryhmältä. Näytöksen teemana on Naurua ja Notkeutta.

Syyskauden suunnittelu aloitetaan hyvissä ajoin kesällä. Ohjaajilta pyritään saamaan sekä palautetta että ideoita harrastustoiminnan monipuolistamiseksi. Erityistä ideointia kaivataan nuorten harrastajien saamiseksi mukaan seuran toimintaan, toimisiko esim. 6, 8 tai 10 kerran kurssit.
Joulushown ja Joulustaran aikataulut katsotaan syksyn alussa.

Ohjaajien kevät- ja joulutapaamisten lisäksi järjestetään ohjaajatapaamiset 1–2 kertaa kaudessa yhteisöllisyyden lisäämiseksi. Ensimmäinen ohjaajatapaaminen järjestetään tammi-helmikuun vaihteessa.  


4. TELINEVOIMISTELU JA TEAMGYM

Telinevoimistelu aloittaa harjoitukset voimistelu- ja cheerhallilla 7.1. syksyn ohjelman mukaan. Keväälle aloitetaan uusi 4–5-vuotiaiden telinevoimistelukoulu sekä perhetelinevoimistelu 3–5-vuotiaille lapsille ja heidän huoltajalleen.
Mainos kevään vapaista paikoista on Porilaisessa 18.12. ja sen toivotaan tuovan uusia harrastajia mukaan kevääksi. Voimistelijoiden huoltajille pidetään ryhmäkohtaiset avoimet ovet viikolla 13. 

Telinevoimistelu ja TeamGym tarjoavat tänäkin vuonna harrastusmahdollisuuden mahdollisimman monelle eri-ikäiselle ja -tasoiselle voimistelijalle. Jaon pohjana toimivat Suomen Voimisteluliiton suoritusmerkkijärjestelmä. 
Kevään merkkisuoritusten harjoituspäivät pidetään viikolla 19 ja merkkisuorituspäivät pidetään viikolla 20.  seuran varsinaisen kevätkauden päätyttyä. 
Syyskauden lopussa aloitetaan pronssi-, hopea- ja kultamerkkiläisten suoritukset. Merkkipäivinä voi suorittaa vain yhtä merkkiä kerrallaan.

Uuden toimintakauden alkaessa syksyllä pyritään edelleen siihen, että harrastajat pysyvät samoissa ryhmissä koko toimintakauden. Ryhmän toimintaa muokataan ryhmän taitotason mukaan. Tämä helpottaa ohjaajien kausisuunnittelua.
Ohjaajilta toivotaan koko kevätkauden ja syyskauden mittaisia kirjallisia suunnitelmia, joiden pohjana toimivat Suomen Voimisteluliiton suoritusmerkkijärjestelmä, olemassa olevat ohjekirjaset sekä seuran vanhat liikepankit. Tuntisuunnitelmista tulee saada entistä monipuolisempia ja keskittyminen ei voi olla pelkästään merkkiliikkeissä. Liikkeiden kehittelyä korostetaan. 
Ohjaajien yhteistyön tiivistämiseksi pidetään 1–2 ohjaajapalaveria kaudessa kevät- ja joulujuhlapalaverien lisäksi. Ensimmäinen palaveri pidetään helmi-maaliskuun vaihteessa. Tällä kertaa palaveri pyritään pitämään voimisteluhallilla joko maanantaina tai torstaina seuran omien harjoitusten perään.  

Ohjaajilta kysytään innokkuutta telineleirin/treenipäivien järjestämiseen hiihtolomalla, vk 8. 
Kesäleirit järjestetään voimisteluhallilla aikaisempien vuosien pohjan mukaan. Kesäleirien ajankohdat ja järjestelyt mietitään niin, että ajat eivät mene ristiin esim.  Porin Tarmon mahdollisten kesäleirien tai-harjoittelun kanssa. 
Syyskauden ryhmien suunnittelu aloitetaan keväällä/kesällä. Suunnittelun alussa ollaan yhteydessä Porin Tarmoon mahdollisten aikataulumuutosten takia. Aikataulut pyritään saamaan kuntoon ennen heinäkuuta. Ryhmienohjaajat/valmentajat koetetaan saada kontaktoitua myös kesän aikana. Ryhmien perusrunko pidetään samana: Stara, kupari, Pronssi, Hopea ja Kulta. 
Ryhmien suunnittelussa pitää ottaa huomioon tarkemmin voimistelijoiden ikä ja erityisesti ryhmän koko.

Kielot 
Kielot on seuran nuorin alkeiskilparyhmä, joka harjoittelee kaksi kertaa viikossa. Kielojen voimistelijat osallistuvat mahdollisesti ainakin Stara-kilpailuihin. Kevään ja syksyn kilpailut katsotaan kausien alussa. 

Helmet ja Kilpa D-F lähtee kevätkauteen uudella nimellä. Ryhmä yhdistyi syksyn aikana ja ryhmälle saatiin uusi nimi. Valmennusryhmän uusi nimi on Pionit. Pionit harjoittelee kolme kertaa viikossa. Kevään ja syksyn kilpailut suunnitellaan valmentajien kanssa kevät- ja syyskauden alussa. 



5. CHEERLEADING

Divine Spirit Cheerleaders järjestää cheerleadingin harjoituksia sekä kilpa- että harrastejoukkueille voimistelu- ja cheerhallilla Aittaluodossa. Harjoitustila mahdollistaa sunnuntaisin limittäisen harjoittelun, jonka johdosta useampi joukkue pystyy harjoittelemaan sunnuntaisin. Hallille kulku on sujuvampaa kuin vanhalle hallille ja ollaan saatu sen myötä lisää harrastajia. 

Joukkueita on kevätkaudella kymmenen ja syyskaudelle on tavoitteena samat joukkueet. Kevätkaudella jatkaa samat joukkueet samoilla ikärajoilla kuin syyskaudellakin oli eikä lopettamisia tullut suuremmin tässä kohtaa kautta valmennusryhmissä. Myös kaikki valmentajat jatkavat valmennusta. Joukkueita tarjotaan mikro-, mini-, youth- ja juniori-ikäisille. Joukkueiden kokona pidetään 28 harrastajaa, mutta rajasta voidaan joustaa, jos on enemmän sopivia urheilijoita. 

Syksyn joukkueet ovat:
Mini-ikäisten valmennusjoukkueet: 	Youth-ikäisten valmennusjoukkueet:
Daydream L1 (palaute) Start 15–19 s.	Delight Super L1 2012–2015 synt.
Diamonds L1 Start 2015-2017 synt. 	Dragons L2 Super 2012–2015 synt. 
							Dawnlights L3 Super 2012–2015 synt.

Junnuikäisten valmennusjoukkueet: 	
Dragonflies Super L3 2008–2012 synt. 
Destiny Super L 4 2008–2012 synt.

Harrasteryhminä jatkavat youth Dust 2012–2014 synt., minit Damselflies 2015–2017 synt. ja Darlings 2018–2021 synt. Tavoitteena on jatkaa akrovuoroa aikataulun salliessa.

Joukkueet julkaistaan huhtikuun alussa ja samalla käynnistetään valmentajahaku. Joukkuejaon suunnittelu aloitetaan helmi-maaliskuussa ja tavoitteena on pitää joukkuejakotilaisuus sekä valmentaja- että urheilijaystävällisenä. Valmennusjoukkueet kootaan kesäkuun puolivälissä ja joukkueet pitävät tutustumistreenit kesän aikana. Harrastejoukkueiden ilmoittautuminen alkaa vanhoille harrastajille elokuun alussa ja uusille elokuun puolivälissä.


Hiihtolomalla ja kesällä järjestetään hallilla leiripäiviä, joihin voi osallistua kaikki halukkaat. Valmennusjoukkueet leireilevät kevään ja syksyn aikana sekä Spine Performancen pitämillä leireillä että joukkueiden omilla treenipäivillä.

Valmennusjoukkueet osallistuvat vuoden aikana Suomen Cheerleadingliiton kilpailuihin. Kaikki joukkueet osallistuvat seuran kevätnäytökseen Promenadisalissa 23.5. ja seuran joulushowhun. Joulushowssa on näytöksen lisäksi myös joukkuekuvaus.

Syyskuulle järjestetään kenkäsovituspäivä, kenkämallit tilataan Sportirosta. Joukkuepaidat voi jokainen joukkue tilata haluamastaan paikasta. DSC-vaatteet tilataan TeamPlacen kautta.
Syksyllä jatketaan valmennusjoukkueiden maksamaa 20 € pukurahaa, jonka avulla saadaan uusittua seuran pukuvarastoa. Syksyllä tilataan uudet puvut ja tarve selviää kesän aikana.

DSC Finlandin sometili pyritään pitämään aktiivisena ja postaamaan sinne samoja kuvia kuin joukkueiden omilla tileillä. Sometiimissä jatkavat syksyllä valitut Saaga Ilvonen ja Anni Haapala. Cheertiimiin kuuluvat Sari Jylli, Jenniina Ojamäki, Anette Isoviita. Kauden aloituspalaverit pidetään tammikuussa ja elokuussa ja näiden lisäksi valkkutiimi kokoontuu kahden kuukauden välein.

Vuoden painopisteenä jatkaa Hit-kampanja. HIT on Suomen Cheerleadingliiton kampanja, jonka tarkoituksena on lisätä ohjelmien turvallisuutta ja kannustaa tekemään oman tasoisia ohjelmia. 


6. JOUKKUEVOIMISTELU

Vuosi aloitetaan kokoontumalla tiimin ja valmentajien kesken tulevaa kautta suunnitellen. Valmentajapalaverit järjestetään säännöllisesti muutaman kerran kaudessa. Suunnitellaan myös mahdollisesti lämmittelyideapalaveria.
Rytminen voimistelun valmentajakokoonpano tulee muuttumaan. Asiaa kartoitetaan Jv tiimin kesken. 
21.2. järjestetään kevään yhteinen treenipäivä. Kerttu Koskinen kontaktoi vierailevia valmentajia ja Kati Huunanmaa-Taipale kontaktoi Ulvilan valmentajia.

Kevään kisakatselmus pidetään Meri-Porin yhtenäiskoululla maaliskuussa ja sinne ovat vanhemmat ja muut kannustajat tervetulleita katsomaan. Syksyn kisakatselmuspäivä sovitaan syyskauden alussa. Kevätnäytöksen tavoitteena on joukkueiden yhteisohjelma. 

Avoimet treenit kaikissa JV-joukkueissa järjestetään sekä kevät- että syyskauden alussa. Valmentajat laittavat joukkueiden kilpailut tiedoksi valmentajien wa-ryhmään. Joukkueita kannustetaan ilmoittautumaan samoihin kilpailuihin yhteiskuljetusten vuoksi ja näin saadaan minimoitua matkakustannuksia. Wa-ryhmään ilmoitetaan myös joukkueen treeneissä toimivat sijaiset. 

Tavoitteena on, että jokaisessa joukkueessa on aktiiviset joukkueenjohtajat eli jojot. Heitä perehdytetään omaan tehtäväänsä valmentajien toiveita ja tarpeita kuunnellen. Joukkueiden budjettia avataan jojojen kautta vanhemmille. Joukkueenjohtajien palaveri järjestetään pari kertaa vuodessa.  Valmentajia kannustetaan kouluttautumaan ja ohjataan oman koulutuspolun mukaisiin koulutuksiin tuomarikoulutus huomioiden. 

Kesätreenejä pidetään valmentajaresurssien mukaan suosien joukkueiden yhteistreenejä. Syksyn suunnittelu aloitetaan kesän aikana. Joukkuevoimistelun valmennusjoukkueet muodostetaan seuran valmentajaresurssit sekä voimistelijoiden ja heidän perheidensä tavoitteet mahdollisuuksien mukaan huomioiden. 

Valmennusjoukkueet kevät 2025 

Dimidia 
Dimidia harjoittelee kerran viikossa puolitoista tuntia. Joukkue osallistuu seuran ulkopuoliseen Staratapahtumaan sekä seuran omaan kilpailuun. Tämän lisäksi esiinnytään kisakatselmuksessa ja kevätnäytöksessä. Tavoitteena on perusvoimistelutaitojen kehittäminen, joukkueena toimiminen sekä kilpailutilanteiden harjoittelu. Valmentajina ovat Anni Salminen ja Neea Sinkko. 

Evena 
Evena harjoittelee kaksi kertaa viikossa puolitoista tuntia kerrallaan. Joukkue osallistuu kahteen seuran ulkopuoliseen Staratapahtumaan sekä seuran omaan kilpailuun. Näiden lisäksi joukkue osallistuu kisakatselmukseen ja kevätnäytökseen. Tavoitteena on kehittää sekä edistää perusvoimistelua. Joukkueeseen kaivataan uusia harrastajia ja heitä koetetaan löytää tammikuussa pidettävien avoimien treenien avulla. Kevätkaudella järjestetään muutamat Dimidian ja Evenan yhteistreenit. Evenaa valmentavat keväällä Ida Ojala, Oona Myllyniemi ja Kia Kaivo-oja. 


Elidea 
Elidea harjoittelee tavoitteellisesti kolme kertaa viikossa. Tavoitteena on kehittää monipuolisesti perusvoimistelutaitoja. Elidea kisaa keväällä 8–12-vuotiaiden harrastesarjassa. Koreografina toimii Ida Ojala. Päävalmentajina toimivat Sinna Lindberg ja Ida Ojala. 


Briksia 
Briksia harjoittelee neljä kertaa viikossa, kolme kertaa ohjelmatreenit (2 h) sekä kerran viikossa fysiikkatreenit (1,5 h). Joukkueessa voimistelee kuusi tyttöä. Joukkue osallistuu kevätkaudella 12–14-vuotiaiden harrastesarjaan. Kauden tavoitteena on lajitaitojen parantaminen, erityisesti liikkuvuuden, vartalo- sekä tasapainotekniikan kehittäminen. Joukkue osallistuu kauden aikana 3–4 kisaan, esiintyy seuran järjestämissä kisoissa, kisakatselmuksessa sekä seuran kevätnäytöksessä. Joukkue osallistuu myös seuran leiripäivään. Joukkuetta valmentaa ja koreografioi Pauliina Mäkelä.





7. TANSSILLINEN VOIMISTELU
[bookmark: _heading=h.6gl9f738o7cz]
[bookmark: _heading=h.hxxorxcn32c7]Kuiske
Tanssillisen voimistelun joukkue Kuiske jatkaa keväällä harjoituksia edellisen vuoden tapaan. Joukkueessa harjoittelee Pia Kiurun johdolla 16 naista. Kuiskeella on säännöllinen kahden tunnin viikkotreeni, johon sisältyy perustreeniä ja ohjelman harjoittelua. Lisäksi pidetään muutamia viikonlopputreenejä ohjelman hiomista varten. Kuiske osallistuu kevätkaudella Johanna Mattilan tekemällä koreografialla 'Uskalla unelmoida' Tanssillisen voimistelun kisaan yli 40-vuotiaiden sarjassa. Lisäksi esiinnytään Porin ja Ulvilan kevätnäytöksissä. Syksyllä on tarkoitus jatkaa perustreenejä ja aloittaa uuden koreografian harjoittelu.



8. RYTMINEN VOIMISTELU

Rytmisen voimistelun kevään suunnittelu pidettiin seuran toimistolla joulukuussa 2025. Paikalla olivat kevään uudet ohjaajat. Rytmisen voimistelun aikaisempien ohjaajien luopuessa tehtävästä paikkakunnalta muuton ja työtilanteen vuoksi ryhmän harjoitukset ja valmennus muuttuvat. 
Kevääksi on valmentajaksi saatu Anni Peltokangas (ent. Salminen) sekä Eerika Paalu. Harjoitusajat keväällä ovat keskiviikkoisin klo 17.00–19.00 ja sunnuntaisin klo 15.30–16.30.  Voimistelijoilla on kevään aikana mahdollisuus osallistua Stara-tapahtumiin helmikuussa Tampereella ja seuran omien kilpailujen yhteydessä toukokuussa. Lisäksi voimistelijat esiintyvät seuran kevätnäytöksessä.

	
9. [bookmark: _heading=h.1fob9te]KILTA

TAMMIKUU
Keskiviikko 14.1., klo 14.00–16.00 Porin Taidemuseon kahvio
Vapaamuotoinen tapaaminen yhteisen kahvittelun ja keskustelun merkeissä, jonka jälkeen halukkaat voivat tutustua museon näyttelyihin.

HELMIKUU
Lauantai 14.2., klo 13.00 Porin Teatteri, Tootsie-musikaali.
Näytöksen jälkeen omakustanteinen illallinen mukaan ilmoittautuneille Raatihuoneen Kellarissa.

MAALISKUU
Torstai 5.3., klo 14.00 Ravintola Liisanpuisto, teemana terveys ja hyvinvointi.
Keskiviikko 25.3.2026, klo 16.30 Killan 75-vuotisjuhlavuosikokous

HUHTIKUU
Lauantai 11.4., klo 9.00–15.00 Kiltatreffit, Someron Seurakuntakeskus.
Tutustumiskäynti Kulturhuset Fiini.

TOUKOKUU
Tiistai 19.5., klo 14.00 Kirjurin kevätretki.

SYYSKUU
Torstai 10.9. Syysretki

LOKAKUU
Torstai 8.10., klo 14.00 Kynttiläilta
Lauantai 17.10. Kiltatreffit, Turku

MARRASKUU
Torstai 26.11., klo 14.00 Syntymäpäivä- ja pikkujoulujuhla

